gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl pt gl en gl gl gl gl gl gl gl gl gl gl de en sv fr de de it gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Denuncian atrasos no Programa de Extensión da Banda Larga
Domingo, 02 de outubro de 2022
Xestionado por Vieiros e o Colexio de Xornalistas de Galicia
ACUMÚLANSE AS QUEIXAS SOBRE A INTERNET RURAL
O Ministerio de Industria obrigado a admitir que hai áreas sen cobertura malia que figuran como “Zonas en Servizo” na web oficial
Manuel Vilas - 10:01 07/04/2007
Tags: banda larga fenda dixital internet Ministerio de Industria rural
Javier Franco -un veciño de Cambre, a 10 quilómetros da Coruña- non pode contratar acceso a internet de banda larga, malia que a súa área aparece no listado de “Zonas en Servicio” da web do Programa de Extensión da Banda Larga.
O Estado corrixe os datos de cobertura
Ante este problema, Franco escribiulle aos responsábeis do Programa. Tras tres meses de intercambio de correos, finalmente admitiron que “a causa da natureza temporalmente incerta dos atrasos que experimenta o despregue nestes intres non é posible concretar unha data na que poida dispor do servizo”.
O Programa tamén recoñeceu que o despregue en Cambre “está en proceso”, a pesar de estar na lista de “Zonas en Servizos”. É máis, a administración incluíu recentemente unha nota neste listado que admite que todas as parroquias “en servizo” tamén son “zonas en proceso de completar o despregue”.
Polo de agora, Javier Franco só ten a promesa de que “é esperable que nos próximos meses vostede e os seus veciños dispoñan do servizo” . Por iso denuncia que “cando os políticos saen todos cheos a dicir que hai tantos centos de miles de cidadáns que xa dispoñen do servizo, isto é mentira”. O Ministerio de Industria, responsábel do Programa, asegura que xa achegou a banda larga a cinco millóns de cidadáns, un millón deles en Galiza.
En numerosos foros de internet, como Chuza! ou BandaAncha.st acumúlanse queixas sobre atrasos, prezos abusivos e menores prestacións deste Programa.
O risco de aceptar conexións vía radio
Unha das razóns esgrimidas pola administración para xustificar os atrasos en Cambre é “a activación do servizo de acceso vía radio”. As conexións telefónicas deste tipo non permiten, en principio, conexións de alta velocidade a internet.
Os plans públicos evitan sempre falar dun 100% de cobertura da banda larga. De feito, Telefónica segue a instalar en Galicia conexións vía radio, tal e como denunciou Vieiros.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto